61970J0055
DOMSTOLENS DOM (ANDEN AFDELING)
AF 12. MAJ 1971
Andreas Reinarz
mod Kommissionen for De europæiske Fællesskaber
Sag 55/70
Processprog: Nederlandsk
Angående:
Annullation af Kommissionens beslutning af 17. juni 1970 om udnævnelse af Dousset til direktør ved generaldirektoratet for transport.
Domskonklusion :
Sagsøgte frifindes.
Generaladvokatens forslag til afgørelse:
Sagsøgte bør frifindes.
Sammendrag
1.
Tjenestemand — ansættelse — forflyttelse ogforfremmelse — ingen forret — lønklasseforskel mellem ansøgerne til en stilling — ikke afgørende for den kompetente myndigheds valg
(Vedtægt for tjenestemænd, artikel 29)
2.
Tjenestemænd — ansættelse — rationalisering af tjenestegrenene som følge af fusionstraktaten — frivillig overførelse til en lavere stillingsgruppe — den pågældendes forret til at blive forflyttet til en stilling, der svarer til hans lønklasse — streng anvendelse
(Rådets forordning nr. 259/68, artikel 8)
1.
Da artikel 29 i vedtægten for tjenestemænd sidestiller forflyttelse med forfremmelse, kan en lønklasseforskel mellem ansøgerne til en stilling ikke i sig selv være afgørende for det valg, som den kompetente administrative myndighed skal træffe.
2.
Artikel 8, stk. 1, i Rådets forordning nr. 259/68 fraviger princippet om, at de ansøgere, som kan forfremmes og forflyttes, er ligestillet, og kan derfor ikke i betragtning af sit klart angivne formål og sin karakter af undtagelse anvendes i andre tilfælde end dem, der udtrykkelig er nævnt.